રાજકોટ તા. ૪ : રાષ્ટ્ર્રીય શાયર ઝવેરચંદ મેઘાણીની કર્મભૂમિ રાણપુર ખાતે મેઘાણી-ગીતો ગુંજશે. જીવનનાં ૨૩-૨૩ વર્ષ સુધી સંનિષ્ઠ અને નીડર પત્રકાર તરીકે કાર્યરત રહેનાર ઝવેરચંદ મેઘાણી રહેઠાણ બોટાદ અને કાર્યસ્થળ રાણપુર વચ્ચે ટ્રેન દ્વારા દરરોજ આવ-જા કરતા. સ્વાતંત્ર્ય-સંગ્રામ નિમિત્ત્।ે ઝવેરચંદ મેઘાણીએ રચેલાં દેશભકિતનાં ૧૫ શૌર્ય ગીતોનો સંગ્રહ 'સિંધુડો'૬ એપ્રિલ ૧૯૩૦ના રોજ 'ધોલેરા સત્યાગ્રહ'નાં અવસરે પ્રસિદ્ઘ થયો હતો. 'સિંધુડો'નાં શૌર્ય અને દેશપ્રેમનાં ગીતોની જાદુઈ અસર હેઠળદેશવાસીઓ જોમ અને જુસ્સાથી સ્વાતંત્ર્ય-સંગ્રામમાં શામેલ થઈ ગયાં હતાં અને બ્રિટિશ સરકારે ગભરાઈને તેને ત્યારે જપ્ત કર્યો હતો. 'સિંધુડો'નો ૮૮માં પ્રાગટ્ય દિન તથા 'ધોલેરા સત્યાગ્રહ'ની ૮૮મી જયંતી અવસરે ૬ એપ્રિલ ૨૦૧૮ ને શુક્રવારે — રાત્રે ૯ કલાકે — રાણપુર (સુમનભાઈ ચૌહાણનો પ્લોટ, સ્ટેશન રોડ, વઢવાણા કોમ્પલેકસની સામે) ખાતે 'કસુંબીનો રંગ' (કસુંબલ લોકડાયરો) સ્વરાંજલિ કાર્યક્રમનું ભવ્ય આયોજન થયું છે. 'રાષ્ટ્રીય શાયર' ઝવેરચંદ મેઘાણીની ૧૨૧મી તથા 'સૌરાષ્ટ્રના સિંહ' અમૃતલાલ શેઠની ૧૨૫ની જન્મજયંતી વર્ષ હાલ ચાલી રહ્યું હોવાથી આ કાર્યક્ર્મનું સવિશેષ મહત્વ છે.